CELEX: 21996A0321(02)
Language: hu
Date: 1995-12-22 00:00:00
Title: 5. Kölcsönösen elfogadott jegyzőkönyv

Fontos jogi nyilatkozat

|

21996A0321(02)

Hivatalos Lap L 073 , 21/03/1996 o. 0022 - 0024

		5. Kölcsönösen elfogadott jegyzőkönyvA Brüsszelben, 1992. december 15-én parafált, az Európai Gazdasági Közösség és a Vietnami Szocialista Köztársaság között létrejött, a textiltermékek kereskedelméről szóló megállapodással kapcsolatban a Felek megállapodtak, hogy:"a kézzel vagy lábbal hajtott szövőszéken szőtt vietnami háziipari anyagok és az említett anyagokból készült ruházat és más konfekció áruk, valamint a hagyományos vietnami népi kézműves termékek kivitelére nem vonatkoznak mennyiségi korlátok, feltéve, hogy ezek a Vietnamból származó termékek megfelelnek az ehhez a kölcsönösen elfogadott jegyzőkönyvhöz csatolt D. jegyzőkönyvben megállapított feltételeknek."a Vietnami SzocialistaKöztársaság kormánya részérőlaz Európai GazdaságiKözösség Tanácsa részéről--------------------------------------------------D. JEGYZŐKÖNYVaz 5. kölcsönösen elfogadott jegyzőkönyvhöz mellékeltVietnamból származó háziipari és népművészeti termékek1. Az 5. kölcsönösen elfogadott jegyzőkönyvben a háziipari termékekkel kapcsolatban előírt mentességet kizárólag a következő terméktípusokra kell alkalmazni:a) kizárólag kézzel vagy lábbal hajtott szövőszéken szőtt, a vietnami háziiparban hagyományosan készített textilanyag;b) a vietnami háziipar keretében hagyományosan készített ruházat és más textiláru, amelyet az említett anyagokból kézzel állítanak elő, és kizárólag kézzel, gép igénybevétele nélkül varrnak meg;c) kézi készítésű hagyományos vietnami népművészeti termékek, amelyek jegyzékét a Közösség és Vietnam kölcsönös egyetértéssel fogadja el.Mentességet kizárólag az illetékes vietnami hatóságok által kibocsátott, az e Jegyzőkönyvhöz csatolt minta szerinti bizonyítvánnyal rendelkező termék tekintetében lehet biztosítani. A bizonyítványon fel kell tüntetni a kibocsátás indokát; a Közösség illetékes hatóságai annak ellenőrzését követően fogadják el ezeket a bizonyítványokat, hogy az érintett termékek az e Jegyzőkönyvben megállapított feltételeknek megfelelnek. A c) pontban körülírt termékekre vonatkozó bizonyítványon jól láthatóan szerepelnie kell a "FOLKLORE" feliratú pecsétnek. Ha a Felek között e termékek jellegével kapcsolatban véleménykülönbség támad, ennek megoldása érdekében egy hónapon belül konzultációt tartanak.Ha bármely, e Jegyzőkönyv hatálya alá tartozó termék behozatala olyan arányt ér el, amely a Közösségen belül problémákat okozhat, a lehető legrövidebb időn belül konzultációt kezdenek Vietnammal a probléma megoldásáról, szükség esetén mennyiségi korlát elfogadásával, az e Megállapodás 17. cikkében megállapított eljárásnak megfelelően.2. Az A. Jegyzőkönyv IV. és V. címének rendelkezéseit az e Jegyzőkönyv 1. pontjának hatálya alá tartozó termékekre értelemszerűen kell alkalmazni.--------------------------------------------------A D. Jegyzőkönyvnek az 5. kölcsönösen elfogadott jegyzőkönyvben említett melléklete+++++ TIFF +++++--------------------------------------------------